Na temelju članka 107. Zakona o odgoju i obrazovanju u osnovnoj i srednjoj školi (Narodne novine broj:  87/08., 86/09., 92/10., 105/10., 90/11., 5/12., 16/12., 86/12.,126/12.,  94/13., 152/14., 7/17., 68/18., 98/19., 64/20.,151/22. i 156/23.), članka 2. Pravilnika o djelokrugu rada tajnika te administrativno-tehničkim poslovima koji se obavljaju u osnovnoj školi (NN broj 40/14)  i članaka 6. i 7. Pravilnika o postupku zapošljavanja i načinu zapošljavanja u Osnovna škola Visoko, OŠ Visoko raspisuje
 **NATJEČAJ**

**za popunu radnog mjesta**

TAJNIK  ŠKOLE   - 1 izvršitelj/izvršiteljica na neodređeno puno radno vrijeme, 40 sati ukupnog tjednog radnog vremena uz probni rad od 3 mjeseca

Opći i posebni uvjeti:  osim općih uvjeta sukladno propisima o radu, kandidati trebaju zadovoljiti i posebne uvjete propisane u članku 105. stavku 16. i članku 106. Zakonu o odgoju i obrazovanju u osnovnoj i srednjoj školi (Narodne novine broj:  87/08, 86/09, 92/10, 105/10, 90/11, 5/12, 16/12, 86/12,126/12,  94/13, 152/14,7/17, 68/18, 98/19, 64/20, 151/22 i 156/23) i članka 7. Pravilnika o organizaciji rada i sistematizaciji radnih mjesta OŠ Visoko

Poslove tajnika  može obavljati osoba koja ima završen:

1. sveučilišni integrirani prijediplomski i diplomski studij pravne struke ili stručni diplomski studij javne uprave,
2. stručni prijediplomski studij upravne struke, ako se na natječaj ne javi osoba iz točke a) ovoga stavka.

 Uz  zamolbu kandidati  su dužni priložiti neovjerene preslike sljedećih dokumenta:
-    životopis
-    diploma odnosno dokaz o stečenoj stručnoj spremi
-    uvjerenje da nije pod istragom i da se protiv kandidata  ne vodi kazneni postupak  glede zapreka za zasnivanje radnog odnosa iz članka 106. Zakona o odgoju i obrazovanju u osnovnoj i srednjoj školi  (ne starije od dana raspisivanja natječaja).
-   elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje.

U  prijavi na natječaj kandidat treba navesti e-mail adresu na koju će biti dostavljena obavijest o datumu i vremenu procjene, odnosno testiranja.

Isprave se prilažu u neovjerenoj preslici i ne vraćaju se kandidatu nakon završetka natječajnog postupka. Kandidat koji bude izabran dužan je dostaviti izvornike ili preslike ovjerene od strane javnog bilježnika traženih isprava prije zaključivanja ugovora o radu.

Na natječaj se mogu prijaviti osobe oba spola sukladno članku 13. Zakona o ravnopravnosti spolova (NN br. 82/08, 69/18).

Natječaj je objavljen na Hrvatskom zavodu za zapošljavanje, oglasnoj ploči Škole i web stranici škole, te je otvoren **od 25.1.2024. godine do 2.2.2024.** godine.

Kandidati  koji ostvaruju pravo prednosti pri zapošljavanju  po  posebnim propisima, dužni su u prijavi na natječaj pozvati se  na to pravo te priložiti dokaze iz kojih se vidi navedeno pravo i imaju prednost u odnosu na ostale kandidate samo pod jednakim uvjetima.
Kandidati  koji ostvaruju pravo prednosti pri zapošljavanju sukladno odredbama Zakona o hrvatskim braniteljima iz Domovinskog rata i članovim njihovih obitelji  (Narodne novine broj: 121/17, 98/19, 84/21 i 156/23 dalje u tekstu: Zakon)  dužni su  osim dokaza o ispunjavanju traženih  uvjeta,  prilikom prijave na natječaj pozvati se na pravo prednosti te slijediti odredbe Zakona  glede prilaganja potrebe dokumentacije.
Upute o navedenom nalaze se na linku:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Osoba koja se poziva na pravo prednosti pri zapošljavanju u skladu s člankom 48.

Zakona o civilnim stradalnicima iz Domovinskog rata uz prijavu na natječaj dužna je

priložiti sve dokaze o ispunjavanju uvjeta iz natječaja te priložiti dokaze o ispunjavanju

uvjeta za ostvarivanje prava prednosti pri zapošljavanju (članak 49.st.1.Zakona) dostupne

na poveznici Ministarstva hrvatskih branitelja:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Prijave na natječaj  dostavljaju se na mail adresu škole: skola@os-visoko.skole.hr s  naznakom “za natječaj“. Nepotpune i nepravodobne prijave neće se razmatrati.

Kandidati  koji udovoljavaju formalnim uvjetima natječaja i koji su dostavili potpunu i pravodobnu prijavu pristupaju postupku procjene i vrednovanja.
O načinu provedbe postupka procjene i vrednovanja kandidati će biti obavješteni putem web stranice <https://osvisoko.hr/> i mail adrese.

**Obavijest o zaštiti osobnih podataka**

Osnovna škola Visoko, Visoko 20, 42224 Visoko, tijekom predmetnog natječaja, u svojstvu voditelja obrade sukladno odredbama Opće uredbe o zaštiti podataka, prikuplja i obrađuje osobne podatke kandidata sadržane unutar dokumentacije dostavljene sukladno uvjetima natječaja, te ih zadržava u skladu s rokovima određenima zakonskim propisima, i nakon toga trajno uništava, odnosno, ukoliko je primjenjivo, vraća kandidatima. Za ostvarivanje svojih prava na uvid u vlastite osobne podatke, kandidati mogu podnijeti zahtjev pisanim putem na adresu Škole ili osobnim dolaskom u Školu u radno vrijeme radnim danom, kojom prilikom će Škola provjeriti identitet podnositelja zahtjeva sukladno odredbama Opće uredbe o zaštiti podataka.